proxectonos/corpus_dominio_legal_administrativo_tmp huggingface dataset:
DELEGACIÓN DE COMPETENCIAS DA ALCALDÍA NO PRIMEIRO TENENTE DEALCALDE, DURANTE O PERÍODO COMPRENDIDO ENTRE OS DÍAS 01 E 05 DEXUÑO DE 2016
ADMINISTRACIÓN LOCAL — Municipal — Silleda (Outros documentos, notificacións e informacións públicas, 10/06/2016)

Con motivo da miña ausencia durante os días 1, 2, 3, 4 e 5 de xuño de 2016, e tendo en conta que, segundo o artigo 23.3 da Lei 7/1985, do 2 de abril, os Tenentes de Alcalde substitúen, pola orde do seu nomeamento e nos casos de vacante, ausencia ou enfermidade, ao Alcalde, en virtude das atribucións que me confire a normativa en vigor, e en aplicación do devandito precepto da LBRL Delegar as competencias que como Alcalde do Concello de Silleda me outorga a normativa vixente, agás as que teña delegadas noutros órganos, no primeiro tenente de Alcalde, Klaus Brey Montaña, durante o período comprendido entre os días 1 e 5 de xuño de 2016, ambos os dous incluídos. Esta resolución notificarase persoalmente ó designado, considerándose aceptada tácitamente agás manifestación expresa. Remitirase ao BOP de Pontevedra para a súa publicación, e colgarase no taboleiro municipal de anuncios, sen prexuízo da súa efectividade desde o 1 de xuño de 2016. Silleda, a 31 de maio de 2016.—O Alcalde, Manuel Cuíña Fernández.
CONVOCATORIA PARA A FORMACIÓN DE DIFERENTES BOLSAS DE EMPREGODE PERSOAL PERTENECENTE AO GRUPO AP (E), SUBALTERNO E OPERARIOS
ADMINISTRACIÓN LOCAL — Municipal — Vilagarcía de Arousa (Bolsas de emprego, 06/09/2016)

A Xunta de Goberno Local en sesión do 9 de maio de 2016 acordou aprobar a convocatoria para a formación de bolsas de emprego de diferentes especialidades pertencentes ao grupo AP (E) de persoal subalterno e persoal operario seguintes: Subalterno (con carnet de conducir), subalterno biblioteca, peón forestal, peón xardineiro, peón electricista, peón albanel, peón fontaneiro, peón carpinteiro, peón soldador, peón conductor-padexeiro e peón pintor. O obxecto da convocatoria é a selección mediante o sistema de concurso-oposición de persoal en diferentes especialidades para formar bolsas de emprego e o seu nomeamento como funcionarios interinos de selo caso, para poder atender as necesidades de persoal que poidan xurdir no periodo de vixencia das mesmas. O praza do presentación de instancias é de 15 días naturais, contados a partir do seguinte ao de publicación deste anuncio no BOP. As solicitudes/instancias dirixiranse ao Sr. Alcalde-Presidente do Concello de Vilagarcía de Arousa. As bases poderán ser examinadas polo interesados, no taboleiro de anuncios do Concello así como na páxina web do Concello de Vilagarcía: www.vilagarcia.es O que se fai público para xeral coñecemento. Vilagarcía de Arousa, a 10 de agosto de 2016.—O Alcalde-Presidente, Alberto Varela Paz.
DECRETO NOMEAMENTO E ATRIBUCIÓN DE COMPETENCIAS Á XUNTA DE GOBERNO LOCAL
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 09/02/2016)

Visto o Decreto de Alcaldía de data 15 de xullo de 2015, relativo a nomeamento e atribución de competencias á Xunta de Goberno Local, que literalmente di: No uso das competencias que me confire o artigo 23 da Lei reguladora das bases do réxime local (LBRL), capítulo III do Regulamento orgánico municipal (B. O. P. n.º 8 de 13/01/2000), 52 do Regulamento de organización, funcionamento e réxime xurídico das corporacións locais aprobado polo RD 2568/1986 de 28 de novembro (ROF) e concordantes da Lei 5/97 de administración local de Galicia, pola presente RESOLVO: Primeiro.- Nomear membros da Xunta de Goberno Local do Concello aos concelleiros e concelleiras que de seguido se relacionan: (.) pola presente RESOLVO: Modificar o devandito Decreto do seguinte xeito: Primeiro.- Cesar como membro da Xunta de Goberno Local do Concello á concelleira: Segundo.- Nomear como membro da Xunta de Goberno Local do Concello ao concelleiro: Terceiro.- Do presente Decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade ao día seguinte do presente Decreto, de conformidade co disposto no número 1 do artigo 23 da LBRL. Contra este decreto, que esgota a vía administrativa, poderá presentar recurso de reposición ante o mesmo órgano que o ditou, dacordo co artº 116 da Lei 30/92, de 26 de novembro, do régime xurídico das administracións públicas e do procedimento administrativo común, segundo a redacción da Lei 4/99, de 13 de Xaneiro. O prazo para interpoñelo é dun mes contado dende o día seguinte de recibir esta notificación. Neste caso, non se poderá interpoñer recurso contencioso administrativo ata que non se teña resolto o de reposición. Se non se utiliza o recurso potestativo de reposición, poderase interpoñer directamente recurso contencioso administrativo, dacordo co artigo antes mencionado e os 45 e seguintes da Lei 29/98, de 13 de xullo, reguladora da xurisdicción contenciosa administrativa, ante o Xulgado Contencioso Administrativo, no prazo de dous meses contados dende o día seguinte de recibir esta notificación, esto sen prexuizo de calquera otro recurso ou acción que se considere oportuna. En Gondomar, a 21 de xaneiro de 2016.—O Alcalde-Presidente, Juan Francisco Ferreira González.
DELEGACIÓN DAS FUNCIÓNS DA ALCALDÍA NO SEGUNDO TENENTE DE ALCALDE ADRIÁN FERNÁNDEZ-ALBOR BATALLÁN.
ADMINISTRACIÓN LOCAL — Municipal — Moraña (Outros documentos, notificacións e informacións públicas, 14/10/2016)

De conformidade co disposto nos artigos 44 e 47 do Real decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das entidades locais, e por ausentarme da localidade no período comprendido entre os días 6 ao 23 de outubro de 2016, ambos os dous incluídos, por vacacións. VEÑO EN DELEGAR a totalidade das funcións desta Alcaldía no segundo tenente de alcalde, don ADRIAN FERNANDEZ-ALBOR BATALLAN, polo citado período. Moraña, 4 de outubro de 2016.—A alcaldesa, María Luisa Piñeiro Arcos.
CONVOCATORIA DE AXUDAS PARA ACTIVIDADES VECIÑAIS E FESTEIRAS
ADMINISTRACIÓN LOCAL — Municipal — Nigrán (Subvencións, 13/05/2016)

En sesión plenaria de data 28 de abril de 2016, aprobaronse as bases específicas da convocatoria para a concesión de subvencións para actividades veciñais e festeiras do municipio. Aqueles interesados poden presentá-las solicitudes coa documentación correspondente no Registro Xeral do Concello nun prazo dun mes desde a publicación do presente anuncio no Boletín Oficial da Provincia. Máis información no Rexistro Xeral do Concello e na páxina Web. Nigrán, 4 de mayo de 2016.—O Alcalde, Juan Antonio González Pérez.
APROBACIÓN INICIAL DO EXPTE. DE MODIFICACIÓN DE CRÉDITO NÚM.2/2016 NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Poio (Presupostos e cadros de persoal, 01/02/2016)

O Pleno desta Corporación, en sesión ordinaria celebrada o día 26 de xaneiro de 2016, acordou a aprobación inicial do expediente de modificación orzamentaria nº2/2016 na modalidade de suplemento de crédito financiado con baixas noutras aplicacións. De acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 dias hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalos na Secretaría Xeral do Concello e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas. En Poio, a 27 de xaneiro de 2016.—O Alcalde, Luciano Sobral Fernández.
CORRECCIÓN DE ERROS PRAZA ARQUITECTO TÉCNICO
ADMINISTRACIÓN LOCAL — Municipal — Baiona (Persoal, oposicións, 24/05/2016)

Advertido erro na base 11.2. do anuncio das Bases da convocatoria dunha praza de Arquitecto Técnico vacante na plantilla de persoal funcionario do Concello de Baiona (BOP de Pontevedra número 67 de data 8.04.2016) respecto a fórmula de cualificación do primeiro exercicio procédese a súa corrección de forma que onde dí << N= (AF/3)/10. Sendo N= nota final da proba; A= preguntas acertadas; F= preguntas falladas ou non respondidas>> debe dicir << N= (A-F/3)/8. Sendo N= nota final da proba; A= preguntas acertadas; F= preguntas falladas ou non respondidas> O que se publica consonte o artigo 6 do RD 896/1991, do 7 de xuño. Baiona, a 5 de maio de 2016.—O Alcalde, Ángel Rodal Almuíña.
ELEVACIÓN A DEFINITIVO DO ACORDO DE APROBACIÓN INICIAL DOS EXPEDIENTES DE MODIFICACIÓN DE CRÉDITO 3/2016 DO ORZAMENTO DO CONCELLO E 2/2016 DO ORZAMENTO DO INSTITUTO MUNICIPAL DE DEPORTES (IMD)
ADMINISTRACIÓN LOCAL — Municipal — Pontevedra (Presupostos e cadros de persoal, 25/05/2016)

EXPDTES: Modificación de crédito 3/2016 (1 CEXT-SUP/2016) do orzamento do Concello, mediante crédito extraordinario e suplemento de crédito. Modificación de crédito OA IMD 2/2016 (1 CEXT-SUP/2016) do orzamento do Instituto Municipal de Deportes, mediante crédito extraordinario e suplemento de crédito. TRÁMITE: ANUNCIO DE APROBACIÓN DEFINITIVA O Pleno deste Concello, na sesión ordinaria celebrada o día 18.04.2016, aprobou inicialmente o expediente de modificación de crédito no orzamento do concello 3/2016 (1 CEXT-SUP/2016), mediante crédito extraordinario e suplemento de crédito, por un importe de 1.443.275,24 €. Na mesma sesión, o Pleno tamén aprobou inicialmente o expediente de modificación de crédito no orzamento do Instituto Municipal de Deportes (IMD) 2/2016 (1 CEXT-SUP/2016), mediante crédito extraordinario e suplemento de crédito, por un importe de 248.021,37 €. Ao non presentarse reclamación ningunha durante o período de exposición ao público (BOP nº 80 do 27.04.2016) en ningún dos sinalados expedientes, e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que quedan elevados a definitivos o devanditos acordos de aprobación inicial. Así mesmo, faise público que o importe total do Orzamento do Concello consolidado é de 80.816.623,96 € no estado de ingresos e de 80.809.945,09 € no estado de gastos, sendo o novo importe por capítulos o seguinte: Contra calquera dos acordos de aprobación definitiva que se publican, que esgotan a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, 18.05.16.—O Secretario Xeral do Pleno, José Luis Mato Rodríguez.
PUBLICACIÓN PERIODO VOLUNTARIO COBRANZA IBI, IBE IAE.
ADMINISTRACIÓN LOCAL — Municipal — Vigo (Recadación, 01/09/2016)

Por resolución do concelleiro delegado de orzamentos e facenda do Concello de Vigo de data 22 de agosto do 2016, sinálase o período voluntario de cobranza dos: —IMPOSTO BENS INMOBLES DE NATUREZA URBANA. —IMPOSTO BENS INMOBLES DE CARACTERISTICAS ESPECIAIS. —IMPOSTO SOBRE ACTIVIDADES ECONÓMICAS CORRESPONDENTE AO EXERCICIO 2016. Período de cobranza: Do 1 de septembro de 2016 ao 4 de novembro do 2016, ambos os dous incluídos. Forma de pagamento: Os/as contribuíntes que reciban no seu domicilio fiscal un aviso de pagamento para tal fin, poderán efectuar o ingreso por algún dos seguintes medios: A través de internet, mediante tarxeta de crédito ou débito, dende a páxina web do Concello de Vigo (www.vigo.org), pulsando na pestana “trámites mais comúns”, opción “pagamento de recibos”. Este servicio será totalmente gratuíto para os usuarios, calquera que sexa a entidade financeira emisora da tarxeta coa que se efectúa o aboamento. Nos caixeiros automáticos das entidades financeiras colaboradoras na recadación municipal que teñan habilitada esta opción. En calquera oficina das seguintes entidades colaboradoras na recadación: ABANCA, CAIXABANK, BANCO POPULAR, BANCO PASTOR, BANCO SABADELL, IBERCAJA BANCO, BANCO DE SANTANDER. As/os contribuíntes que por calquera causa deixen de recibir o documento de pagamento poderán obter un duplicado a través de internet, dende a páxina web do Concello de Vigo (www.vigo.org), pulsando na pestana “trámites mais comúns”, opción “impresión de recibos”, ou ben en calquera oficina da entidade ABANCA. Rematado o período voluntario, a recadación efectuarase polo procedemento de constrinximento sendo esixibles neste suposto as recargas do período executivo, xuros de mora e costas do procedemento (artigo 161 LXT). Vigo, 22 de agosto de 2016.—O Concelleiro Delegado de Orzamentos e Facenda, Jaime Aneiros Pereira.
DH. A36.52502 SOLICITUDE DE JOSÉ LUIS REIMÓNDEZ LAGOS DE CAUDALDE AUGA PROCEDENTE DE MANANCIAL DE RAMALLEIRAS, SAN MIGUEL DECASTRO (A ESTRADA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 07/07/2016)

D. Jose Venancio Elgoibar Spalnacan, con DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Aproveitamento dun manancial para o abastecemento da vivenda, a piscina e a rega das parcelas do peticionario (parcelas 426, 427 e 428, polígono 504, e parcelas 477, 478, 480 e 481, polígono 505). O manancial captarase mediante a colocación dun tubo dren de 110 m. que levará a auga cara unha arqueta cuadrada de 1 x 1 x 1,5 m. aprox., da cal partirá unha tubaxe de PE de 60 mm. de diámetro e uns 175 m. de lonxitude que discorrerá por camiños públicos ata chegar á ponte que salva a vía do tren, que cruzará para posteriormente saír á parcela 477, polígono 505, bifurcándose a tubaxe a uns 72 m. Un ramal en tubo de PE de 40 mm. de diámetro e uns 44 m. de longo leva a auga cara unha ornacina provista de contador, dende a cal se distribúe o auga cara a vivenda e piscina, situada a uns 26 m. O outro ramal leva a auga cara o depósito de acumulación de auga para rega, situado a uns 105 m. na parcela 481, polígono 505, que conta cuns 7.000 litros de capacidade e diámetro interior de 3 m. e altura do auga de 1 m. A saída do depósito está provista de contador homologado, e dende este se distribúe o auga polas parcelas a regar, situadas todas próximas. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, 16, baixo, en Santiago de Compostela (A Coruña), onde estará exposto o expediente de que se trata, para que poida ser examinado por quen o desexe. Santiago de Compostela, a 15 de xuño de 2016.—O Xefe do Servizo Territorial, Ángel Gómez Rey.
DELEGACIÓN DE FUNCIÓNS DA ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 03/02/2016)

Fago público o Decreto da Alcaldía que se transcribe: Dada a miña ausencia os días 25 e 26 de xaneiro de 2016, en uso das competencias atribuídas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, de 28 de novembro, Vilaboa, a 22 de xaneiro de 2016.—O Alcalde, José Luis Poceiro Martínez.
APROBACIÓN E EXPOSICIÓN PÚLICA PADRÓN DA TAXA DE OCUPACIÓN VIA PÚBLICA-VADOS 2016. PERIODO VOLUNTARIO DE COBRANZA
ADMINISTRACIÓN LOCAL — Municipal — Marín (Recadación, 28/01/2016)

Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de febreiro e 5 de abril do presente ano, procederase ao cobro en período voluntario das liquidacións anuais da Taxa de reserva da vía pública para aparcamento exclusivo (Vados), comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: ABANCA, Banco Bilbao Vizcaya Argentaria, La Caixa-Caixa Bank, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de marzo de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 19 de xaneiro de 2016.—A Alcaldesa, María Ramallo Vázquez.
DH. W36.54331. SOLICITUDE DE JOSÉ TABOADA AREAN PARA AUTORIZACIÓN DE OBRAS PARA PÉRGOLA NA ZONA DE POLICÍA DO RÍO BAROSA, NO LUGAR DE MANÉ 11, NO CONCELLO DE BARRO.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/09/2016)

D. Jhony Alexander Ibañez de Opacua Pelleja solicita de Augas de Galicia co CIF: Q1500378C, a autorización de obras no lugar de Mané 11, Concello de Barro (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54331 As obras solicitadas consisten na colocación de pérgola de 6,40 x 6,40 m2. (40 m2 ) con columnas forradas de pedra e vigas de madeira e chapa sándwich, na parcela 315 do polígono 306 a una distancia mínima de 40 m do río Barosa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de agosto de 2016.—O Xefe da Área de Autorizacións e Concesións, Miguel Celso Cebas De Aspe.
REGULAMENTO DA AGRUPACIÓN DE VOLUNTARIOS DE EMERXENCIAS EPROTECCIÓN CIVIL
ADMINISTRACIÓN LOCAL — Municipal — Mondariz (Ordenanzas e Regulamentos, 16/02/2016)

O Pleno do concello de Mondariz en sesión de 30 de xaneiro de 2016 aprobou inicialmente o Regulamento da Agrupación de Voluntarios de Emerxencias e Protección Civil dos concellos integrados na Agrupación Oitavén-Tea, e en cumprimento do disposto nos artigos 49 e 70.2 da Lei Reguladora de Bases de Réxime Local, e no artigo 56 do Texto Refundido das Disposicións Legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o acordo. Mondariz, a 2 de febreiro de 2016.—O Alcalde, Xoán Carlos Montes Bugarín.
IN407A 2016/080-4. SOLICITUDE DE UNION FENOSA DISTRIBUCIÓN S. A. PARA AUTORIZACIÓN DA INSTALACIÓN ELÉCTRICA REFORMA CT VIVENDAS MARINOS EN MARÍN.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 29/07/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 28 de xuño de 2016.—O Xefe Territorial, Ignacio Rial Santomé.
DH. A36.49097, NOVACIÓN DE CONCESIÓN A RAMÓN GONZÁLEZ LEDO, NO CONCELLO DE DOZÓN (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 29/06/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de xuño de 2016 e como resultado do expediente incoado ó efecto, outorgóuselle a Romane Angeles Manuela El Ghouti Fernandez Davila a oportuna novación de concesión para o aproveitamento de 1324,5 m3 anuais de auga que procede dun pozo situado no lugar de Congostra-Cardelle, na parroquia de Dozón (Santa María), no concello de Dozón (Pontevedra), con destino a uso doméstico e gandeiro. Santiago de Compostela, 1 de xuño de 2016.—A xefa do Servizo de Tramitación Técnico-Administrativa do Dominio Público Hidráulico, Huria De Enrique Fernandez Lomana.
TÁBOAS SALARIAIS PARA O ANO 2016, DO CONVENIO COLECTIVO DA EMPRESA "SETEX APARKI, SA (PONTEVEDRA)", POR OMISIÓN DA TÁBOA SALARIAL NA PRIMEIRA PUBLICACIÓN DE DATA 24/05/2016.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 06/06/2016)

Visto o Acordo da Comisión Negociadora polo que se establecen as táboas salariais para o ano 2016 na empresa SETEX APARKI, SA (Pontevedra), subscrito en representación da parte económica, por unha representación da empresa, e da parte social polo delegado de persoal en data 25 de xaneiro do 2016. Primeiro.— Dito Acordo foi presentado na Xefatura Territorial de Vigo en data 28 de abril do 2016. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.— Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución a Mesa Negociadora do mesmo. Siendo las 12.00 horas del día 25 de Enero de 2016, se reúnen en las oficinas de Setex Aparki S. A. en Pontevedra sitas en la Rua Camposanto, 9 las personas reseñadas al margen: Parte empresarial.— D. Luis Ponte Herranz Parte social.— D. M Angel Llorent Esnarriaga 1.—Revisar las tablas salariales para el año 2016 tal y como estaba regulado.2.—Se acompañan las nuevas tablas salariales.3.—Las partes delegan en el representante de la parte empresarial Alvaro Maria Sylla Barricart, con DNI XXXXXXXXX, para realizar los trámites pertinentes para el registro de la presente acta. No habiendo mas temas que tratar se levanta la reunión a las 13.00 horas. Vigo, 05/05/2016.—O xefe territorial, Ignacio Rial Santomé.
DELEGACIÓN ALCALDÍA
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 27/04/2016)

De conformidade co disposto nos artigos 23.3 da Lei 7/1985, do 2 de abril, reguladora das bases de réxime local, e 44, 47 e 48 do Real decreto 2568/1986, do 28 de novembro polo que se aproba o Regulamento de organización, funcionamento e réxime xurídico das entidades locais e 63 da Lei de administración local de Galicia, pola presente, Primeiro.- Delegar no Concelleiro Uxío Benítez Fernández, 1º Tenente de alcalde, a totalidade das funcións da Alcaldía o día 15 de abril do 2016. A delegación de atribución estará sometida ás condicións e esixencias establecidas nos artigos 43 e 47 do ROF. Segundo.- O presente decreto producirá efectos nas datas recollidas no mesmo, sen prexuízo da súa publicación no Boletín Oficial da Provincia debendo darse conta ao Pleno do mesmo. Tomiño, a 13 de abril de 2016.—A Alcaldesa, Sandra González Álvarez.
AUTOS 830/2016. NOTIFICACIÓN A WOLF PACK SALES S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 14/11/2016)

Fago saber: Que no procedemento DSP 830/16 deste xulgado, seguido a instancia de Amalia Carrizal Strainu contra WOLF PACK SALES, S. L., sobre despedimento, ditouse a seguinte resolución: Decreto de data 29/09/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 02/12/2016 ás 11:20 horas, para a celebración dos actos de conciliación e, no caso, xuízo, ao demandado WOLF PACK SALES, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, trinta e un de outubro do dous mil dezaséis.—O Letrado da Administración de Xustiza.
DH. W36.54792. SOLICITUDE DO CONCELLO DE PONTE CALDELAS DE AUTORIZACIÓN DE OBRAS NO LUGAR E PARROQUIA DE PONTE CALDELAS (SANTA EULALIA), NO CONCELLO DE PONTE CALDELAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 26/12/2016)

As obras solicitadas consisten no acondicionamento do Paseo da Calzada, situado en zona de servidume e policía do río Verdugo, en Ponte Caldelas, nun treito de 610 m. de lonxitude. As obras inclúen a limpeza de marxes, a pavimentación e a construcción de tres treitos de muro de contención de terras de 83,10m., 104 m. e 19,22m. de lonxitude, respectivamente. A distancia mínima dos muros ao dph será de 8,45 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponte Caldelas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 29 de novembro de 2016.—O xefe da Área de Autorizacións e Concesións, Rosario Milagros Johanna Estefania Corbin Agache.
SUBVENCIÓNS DIRIXIDAS ÁS COOPERATIVAS AGROGANDEIRAS DA PROVINCIA DE PONTEVEDRA PARA MELLORA NOS SERVIZOS E INVESTIMENTOS DURANTE O EXERCICIO 2016.
ADMINISTRACIÓN LOCAL — Provincial — Deputación Provincial (Subvencións, 25/05/2016)

De conformidade co previsto nos artigos 17.3. b e 20.8. a da Lei 38/2003, de 17 de novembro, Xeral de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (http://www.pap. minhap. gob. es/ bdnstrans/index): Poderán solicitar estas axudas calquera cooperativa agrogandeira da provincia de Pontevedra legalmente constituída que desenvolva as súas actividades no ámbito territorial da provincia de Pontevedra e que teña, obrigatoriamente como fin, a prestación de servizos aos seus asociados. Subvencións para apoiar ás entidades agrogandeiras en proxectos destinados á recuperación e valoración dos recursos agrarios endóxenos de carácter agrícola e gandeiro que teñan como obxecto: a comercialización e valorización das producións, a formación técnica e innovación tecnolóxica, a posta en uso de enerxías renovables, actuacións para mellorar a calidade dos produtos, construcións, equipamentos, instalacións, reparacións en edificios e accesos os mesmos, mobiliario, e outros investimentos que sirvan para mellorar os servizos prestados aos seus socios. Queda excluída destas axudas á adquisición de maquinaria. Bases de subvencións aprobadas por acordo da Xunta de Goberno da Deputación Provincial de Pontevedra de 13 de maio de 2016, Bases de Execución do Orzamento Provincial do ano 2016, Lei 38/2003, Xeral de Subvencións, R. D. 887/2006, que aproba o regulamento da Lei Xeral de Subvencións e demais lexislación de aplicación.200.000,00 € Trinta días naturais, contados a partir do día seguinte ao da publicación do extracto da convocatoria no Boletín Oficial de la Provincia de Pontevedra (BOPPO). Pontevedra, 20/05/2016.—A Presidenta, Mª del Carmen Silva Rego.
CONVOCATORIA PARA A PROVISIÓN INTERINA DUNHA (1) PRAZA DE TRABALLADORA SOCIAL
ADMINISTRACIÓN LOCAL — Municipal — Forcarei (Persoal, oposicións, 03/06/2016)

O obxecto da interinidade é a cobertura da praza de persoal laboral dun/ha traballador/a social mentres dure a situación de baixa por incapacidade temporal da súa titular. Lugar e prazo de presentación de instancias: No Rexistro Xeral do Concello de Forcarei, no prazo de 7 días naturais, contados a partir do seguinte á publicación do anuncio da convocatoria no BOP de Pontevedra. Requisitos: Os establecidos nas bases de convocatoria. Sistema de selección: Concurso-oposición, segundo o establecido nas bases que se encontran a disposición na Secretaría do Concello e na web www.forcarei.net.Forcarei, 23 de maio de 2016.—A alcaldesa, Belén Cachafeiro Anta.
MODIFICACIÓN DE CRÉDITO 2/2016
ADMINISTRACIÓN LOCAL — Municipal — Tomiño (Procedementos diversos, 09/05/2016)

Aprobado inicialmente polo Pleno do Concello de Tomiño, na sesión celebrada o 28 de abril de 2016, o expediente de modificación de créditos nº 02/16 consistente nun Suplemento de Crédito financiado con Remanente Líquido de Tesourería para Gastos Xerais. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. En Tomiño, a 29 de abril de 2016.—A Alcaldesa, Sandra González Álvarez.
DESISTIMENTO NA LICITACIÓN SERVIZOS PREVENCIÓN E DEFENSA CONTRA INCENDIOS FORESTAIS
ADMINISTRACIÓN LOCAL — Municipal — Porriño, O (Contratos administrativos, 23/09/2016)

Por Decreto de Alcaldía de data 22 de agosto de 2016, procedeuse ao desistimento no procedemento de contratación da prestacion dos servizos de prevencion e defensa contra incendios forestais, coas seguintes especificidades: Organismo: Concello do Porriño. Dependencia tramitadora do expediente: Secretaría-Servizo de Contratación. Número de expediente: 18/16 Descrición do obxecto: Prestacion dos servizos de prevencion e defensa contra incendios forestais Tramitación: Ordinaria Procedemento: negociado con publicidade Orzamento: 72.600 € (60.000 € mais 12.600€ en concepto de IVE) Data: 22 de agosto de 2016. O motivo do desistimento é que na data referida non se asinou o convenio de colaboracion coa Xunta de Galicia ao que estaba supeditada a eficacia da licitacion.www.contratosdegalicia.es O Porriño, a 8 de setembro de 2016.—A Alcaldesa, Eva Garcia de la Torre.
IN407A 2016/41-4. SOLICITUDE DE UNIÓN FENOSA DISTRIBUCIÓN, S. A. DE INSTALACIÓN LMTS, CTC MOURELOS-CARBALLA (SANXENXO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 11/04/2016)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Relación de bens e dereitos afectados: Pontevedra, a 14 de marzo de 2016.—O Xefe Territorial, Ignacio Rial Santomé.
RE-113/2015. REQUIRIMENTO DE LIMPEZA DE LEIRAS A PROCAVI VICAL S. L. U.
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 26/04/2016)

RE-113/2015, Aurentino Nogaledo Ruldua (E/2615 de 13-07-2015, E/3010 de 21-08-2015, E/3334 de 21-09-2015) denuncia a existencia de leiras sen limpar en Paredes, Vilaboa, polígono 33, parcelas 325, 326 e 328. Informe da policía local de 16-07-2015. A Xunta de Goberno Local de 23-07-2015 acorda a incoación de expediente en materia de prevención de incendios A Xunta de Goberno Local de 13-08-2015, toma razón do informado por secretaría en materia da problemática da tramitación dos expedientes de limpeza de leiras e en materia de prevención de incendios forestais. Decreto da Alcaldía 464/2015 no que se require a limpeza das leiras a ProcaviVical s. l. u., que non recolle as notificacións Informe da Policía Local de 15/02/2016 que comproba que os terreos están cheos de maleza A Xunta de Goberno Local de 25/02/2016 acorda deixar pendente o asunto ata a próxima Xunta de Goberno Local. A Xunta de Goberno Local de 10 de marzo de 2016 acorda continuar a tramitación do expediente publicando o anuncio de requerimento de limpeza no BOP de Pontevedra. Vilaboa, 12 de abril de 2016.—O alcalde, José Luis Poceiro Martínez.
IN407A 2015/201-4. AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA: LMTS, CS EN ESTRADA DE ZAMÁNS 8 NO CONCELLO DE GONDOMAR E VIGO. SOLICITANTE BORGWARNER EMISSIONS SYSTEM SPAIN SL
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 29/03/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 18 de xaneiro de 2016.—O xefe territorial, Ignacio Rial Santomé.
ACORDO DE CAMBIO DE NOME DE RÚA
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 21/01/2016)

Faise pública para xeral coñecemento a seguinte resolución da alcaldía: “Resolución da Alcaldía.—O Grove, 8 de xaneiro de 2016 O pleno municipal do Concello do Grove, en sesión celebrada o 24 de novembro de 2008, adoptou o acordo de “ dedicarle o nome da rúa en que vai ser instalado o novo edificio administrativo do Concello do Grove ao Alcalde Xacobe Barral Otero, pasando a denominarse dese xeito e colaborando así na restauración da súa Memoria”. Estando pendente de execución o citado acordo, Executar o acordo do pleno municipal do 24 de novembro de 2008 de cambio de nome da rúa actualmente denominada Cándido Acuña Blanco polo nome de “Alcalde Xacobe Barral Otero”. Publicar a presente resolución no Boletín Oficial da Provincia de Pontevedra, para a súa entrada en vigor a partir do 14 de abril de 2016. O Grove, a 8 de xaneiro de 2016.—O Alcalde, José Antonio Cacabelos Rico.
MODIFICACIÓN ORDENANZA REGULADORA DAS RELACIÓNS DE CONVIVENCIA
ADMINISTRACIÓN LOCAL — Municipal — Illa de Arousa, A (Ordenanzas e Regulamentos, 25/05/2016)

O Pleno do Concello de A Illa de Arousa, en sesión celebrada o 05 de maio de 2016, adoptou acordo provisional de modificación da Ordenanza reguladora da ordenación das relacións de convivencia de interese local e do uso dos servicios, infraestruturas, equipamentos, espacios públicos e en especial das praias e das terrazas, o que, de acordo co disposto no artigo 17 do Texto Refundido de Lei de Facendas Locais e artigo 49 da Lei 7/85, de Bases de Réxime Local, expoñénse ó público, por prazo de trinta días, dentro do cal os interesados poderán examinar os expedientes e presentar as reclamacións que estimen oportunas. No caso de que non se presenten reclamacións entenderase definitivamente aprobado o acordo ata entón provisional. O expediente poderá ser examinado nas dependencias municipais, en días laborables (agás sábados) e en horario de 9.00 a 14.00 horas. O que se fai público para xeral coñecemento. Na Illa de Arousa, a 9 de maio de 2016.—O Alcalde, Carlos Iglesias Cores.
LICITACIÓN DAS OBRAS COMPRENDIDAS NO PROXECTO DE MELLORA DO SANEAMENTO EN RÚA CONVENTO.
ADMINISTRACIÓN LOCAL — Municipal — Poio (Contratos administrativos, 24/08/2016)

Para a contratación das obras de mellora de servizos en rúa Convento-San Xoán. Pla n dos Concellos 2016. Organismo: Concello de Poio. Xunta de Goberno Local. Dependencia que tramita o expediente: Servizo de Contratación. A execución das obras de mellora do saneamento na rua Convento – San Xoán, incluídas no PLAN DE OBRAS E SERVIZOS (PLAN DOS CONCELLOS) 2016 da Deputación de Pontevedra. Tramitación: ordinaria. Procedemento: aberto con varios criterios de adxudicación.81.882,78€ Ive incluído. Dous meses. Definitiva do 5% do prezo de adxudicación sen Ive. Entidade: Concello de Poio. Servizo de Contratación. Domicilio: Praza do Mosteiro, 1. cp 36995. Poio; Tfº 770001-ext.1214 fax 771277, contratación@concellodepoio. es e perfil do contratante www.concellodepoio.es.Data límite para obtención documentos e información: día anterior ao de remate do prazo de presentación de ofertas. No Rexistro Xeral do Concello durante o prazo de 26 días naturais contados a partir do seguinte ao da última publicación deste anuncio de licitación no BOP de Pontevedra e perfil do contratante de www.concellodepoio.es.Documentación: cláusula 13 do prego. Cláusulas 15 e 16 do Prego de Cláusulas Administrativas Particulares. Poio, 9 de xuño de 2016.—O Alcalde, Luciano Sobral Fernández.
LICITACIÓN DO CONTRATO ADMINISTRATIVO DE OBRA "PAVIMENTACIÓN VIAL ACCESO A EXPLOTACIÓNS EN HERBELLO"
ADMINISTRACIÓN LOCAL — Municipal — Cangas (Contratos administrativos, 27/09/2016)

A Xunta de Goberno Local en sesión ordinaria celebrada o día 12.09.2016 acordou aprobar o expediente de contratación da obra “PAVIMENTACIÓN VIAL ACCESO A EXPLOTACIÓNS EN HERBELLO”, abrindo o procedemento de licitación coas seguintes especificacións: Importe sen IVE.65.704,98 € IVE (21%).13.798,05 € Total. 79.503,03 € Esta obra finánciase con fondos propios do Concello de Cangas e unha subvención concedida pola Axencia Galega de Desenvolvemento Rural da Consellería do Medio Rural e do Mar mediante Resolución do director xeral de data 12.05.2016. Aplicación orzamentaria 450.619.01 Prazo: 13 naturais contados desde o seguinte ó da publicación do anuncio de licitación no BOP Lugar: Rexistro Xeral do Concello ou mediante correo postal ou mensaxería. Menor prezo ofertado Anunciarase no perfil do contratante do Concello de Cangas Os gastos derivados da publicación dos anuncios de licitación serán por conta do adxudicatario. Cangas, a 15 de setembro de 2016.—O Alcalde–Presidente., Izhar Diaz Romeral Shakeel.
MODIFICACIÓN PUNTUAL DA VIXENTE RPT, CÓDIGO 89, "SUBXEFE SERVIZO EXTINCIÓN INCENDIOS E SALVAMENTO"
ADMINISTRACIÓN LOCAL — Municipal — Vigo (Persoal, oposicións, 29/11/2016)

A Xunta de Goberno Local, en sesión extraordinaria e urxente celebrada o venres 11/11/2016, adoptou o seguinte acordo de modificación puntual da vixente Relación de Postos de Traballo: En cumprimento do preceptuado no artigo 202 da Lei 2/2015, do 29 de abril, de emprego público de Galicia, o devandito expediente exponse ao público na Área de Recursos Humanos e Formación deste Concello durante o período de 20 días hábiles, aos efectos de presentación de alegacións. No suposto de non presentarse reclamacións durante dito prazo, considerarase definitivamente aprobado, nos termos da normativa citada. O cal se fai público aos efectos indicados. Vigo, data segundo sinatura electrónica. O Concelleiro-Delegado da Área de Xestión Municipal.—Anush Garcia de Casasola Fernandez de Landa (Delegación competencial contida en Decreto da Excma. Alcaldía de 19/06/2015 e acordo XGL de mesma data).
APROBACIÓN DEFINITIVA DO EXPEDIENTE DE TRANSFERENCIA DE CRÉDITOS Nº 2/2016
ADMINISTRACIÓN LOCAL — Municipal — Crecente (Presupostos e cadros de persoal, 23/11/2016)

En cumprimento do artigo 169.1, por remisión do 177.2, do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario do día 30 de setembro de 2016, sobre o expediente de transferencia de créditos núm.02/2016 entre aplicacións de gastos de distinta área de gasto que non afectan a baixas e altas de créditos de persoal por importe de 11.600,00 euros que de seguido se reflicte: Contra este acordo, en virtude do disposto no artigo 171 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 171.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, a interposición dese recurso non suspenderá por si soa a efectividade do acto ou acordo impugnado. Crecente, a 11 de novembro de 2016.—O Alcalde, Julio C. García-Luengo Pérez.
LISTAS CONTRATACIÓN PERSOAL LABORAL
ADMINISTRACIÓN LOCAL — Municipal — Ponteareas (Persoal, oposicións, 31/10/2016)

Faise público que a Xunta de Goberno Local en sesión do 26-9-16 acordou; 1º.—Aprobar as listas de contratacións para prazas de persoal laboral, segundo categorías, anexo II, compostas por 17 cláusulas, disposicións adicionais, disposición derrogatoria, Anexo I, Anexo II, como fican redactadas.2º.—Aprobar a convocatoria correspondente ás listas aprobadas no punto 1º, de contratacións para prazas de persoal laboral.3º.—Ábrese un prazo de 20 días naturais para presentar as solicitudes, contados a partir do día seguinte ao da publicación do anuncio da convocatoria no BOP.4º.—Asemesmo ás listas daranse publicidade no taboleiro municipal, web do Concello e no diario Faro de Vigo. Ponteareas, 30-09-16.—O Alcalde, Xosé Represas Giráldez.